58 Flaminio Baudi: Mylabridum seu Bruchidum 



Pygidium quasi semiellypticum, declive, planiusculum, in mare apice 

 convexum. Pedes anteriores laete testacei, femorum basi plerumque 

 breviter tarsorumque apice infuscatis, postici nigri, femoribus subtus 

 spinula armatis. 



Caucaso in coli. Allard et e Gallia meridionali, ubi frequentior 

 quam alibi species videtur; in Onobrychi sativa sec. Bauduer, 

 cujus in coli, etiam e Pyrenaeis orientalibus prostat. 



Italia media et meridionali haud infrequens, at semper, uno 

 specimine etrusco excepto, statura dimidio et ultra minor, oris par- 

 tibus pedibusque anterioribus totis testaceis. 



Variat rarius femoribus anticis basi lata, mediis in integrum 

 cum tibiarum basi infuscatis. Gallia et minor Sicilia. 



55. M. rufisura All. Oblongo-ovata, nigra, seminariae 

 majoris habitu et statura valde affinis, hisce praecipue distinguitur. 

 Corpus robustum , pube densiore, fere tomentosa griseo flavescente 

 indutum, plaga tboracis media longitudinali haud raro late fusca, 

 lobo basali latius pallido maculato, elytrorum lineis pallidius 

 flavescentibus ad suturae basin et interstitiis disparibus, plus minusve 

 conspicuis. Thorax magis convexus, lateribus evidentius rotundatis; 

 elytra utrinque basi modice rotundata, lateribus a medio subrectis, 

 dorso planiuscula; pygidium tantisper longius, medio plerumque 

 lineola pubis densioris ornatum : pedes anteriores rufo - testacei, 

 femoribus anticis anguste, mediis latius basi nigris, posteriores nigri, 

 femoribus subtus spinula plerumque bene conspicua armatis. An- 

 tennae nigrae, articulis quatuor primis rufo-testaceis. 



Variat pedibus etiam posticis rufo-testaceis, femorum basi late 

 tarsisque nigris, vel rufis. 



Variat interdum corpore supra griseo flavescente, vel etiam 

 griseo-pallido concolore. 



Variat aliquando foemina pygidio nudo, sublaevigato, basi 

 tantummodo pubescente. 



Cypro, Syria et Algiria: Naplusa et Nazareth in coli. Allard; 

 Jaffa D. Abeille; Kaifa D. Reitter; Syria D. D. Stierlin et Bauduer. 

 Sicilia etiam, rara. 



Var. fulvescens Baudi. Rufo-ferruginea, statura valida; pube 

 subtus flavescente, supra uniformiter fulva: mas pygidio lineola 

 media e pube densiore flava ornato, foemina eodem medio piceo, 

 denudato. Kaifa in Syria coli. Reitter, specimina singulari colora- 

 tione vix huc primo intuitu referenda, corpore alioquin bene expli- 

 cato matura videntur. 



